Diari Oficial de la Generalitat Valenciana


Sumari del DOGV 9855, del 23-05-2024 (2024/4706)

RESOLUCIÓ de 17 de maig de 2024, del director general de Centres Docents, per la qual es determinen els certificats de nivell de coneixement d'un idioma que habiliten per a la matriculació en les escoles oficials d'idiomes de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4706


Data del document
:   17-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ensenyament d'idiomes
    * administració de l'ensenyament
    * centre d'ensenyament

RESOLUCIÓ de 17 de maig de 2024, del director general de Centres Docents, per la qual es determinen els certificats de nivell de coneixement d'un idioma que habiliten per a la matriculació en les escoles oficials d'idiomes de la Comunitat Valenciana. [2024/4706]  
 El Decret 242/2019, de 25 d'octubre, d'establiment de les ensenyances i del currículum d'idiomes de règim especial a la Comunitat Valenciana, establix les característiques i l'organització de les ensenyances d'idiomes de règim especial a la Comunitat Valenciana, i fixa el currículum dels nivells bàsic A2, intermedi B1, intermedi B2, avançat C1 i avançat C2, dels idiomes alemany, espanyol, francés, anglés, italià, portugués, romanés i valencià. Dels idiomes àrab, xinés, èuscar, grec, japonés i rus, se'n fixa el currículum dels nivells bàsic A2, intermedi B1, intermedi B2 i avançat C1. Dels idiomes finés, neerlandés i polonés, se'n fixa el currículum dels nivells bàsic A2, intermedi B1 i intermedi B2.  
En desplegament d'este decret, es va aprovar l'Orde 34/2022, de 14 de juny, de la consellera d'Educació, Cultura i Esport, per la qual es regula l'avaluació de les ensenyances d'idiomes de règim especial i les proves de certificació dels nivells del Marc Europeu Comú de Referència per a les Llengües a la Comunitat Valenciana, amb l'objectiu de regular l'avaluació de les ensenyances d'idiomes de règim especial i les proves de certificació dels nivells del Marc Europeu Comú de Referència per a les Llengües.  
Les ensenyances d'idiomes de règim especial estan dirigides a les persones que, havent adquirit les competències bàsiques en les ensenyances de règim general, vullguen o necessiten al llarg de la seua vida adquirir o perfeccionar competències en una o diverses llengües estrangeres i llengües oficials de l'Estat espanyol, així com certificar el seu nivell de competència en l'ús de les llengües.  
En este aprenentatge continu resulta fonamental poder avançar amb els coneixements previs assolits per tal que l'adquisició i la consolidació de les competències comunicatives de les llengües tinguen uns fonaments sòlids. Esta resolució té com a objectiu determinar quins nivells de llengua habiliten per a poder matricular-se en les escoles oficials d'idiomes de la Comunitat Valenciana.  
Per tot això, en virtut de les competències que m'atribuïx l'article 9 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Únic  
Els certificats que habiliten per a la matriculació en els cursos curriculars i complementaris de les escoles oficials d'idiomes de la Comunitat Valenciana són els que arreplega l'annex d'esta resolució.  
  
Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 17 de maig de 2024. El director general de Centres Docents: Jorge Cabo Martínez.